Htjela bih danas s vama podijeliti
projekt koji je promijenio kako pristupam
i prakticiram arhitekturu:
Projekt Rehabilitacije Rijeke Fez.
Moj rodni grad Fez u Maroku,
jedan je od najvećih ograđenih srednjevjekovnih gradova na svijetu,
nazvan medina, smješten u riječnoj dolini.
Cijeli grad je mjesto UNESCO Svjetske baštine.
Od 1950-ih, kako je populacija medine rasla,
osnovna urbana infrastruktura
kao zeleni otvoreni prostori i kanalizacija
brzo su se izmjenili i postali izrazito opterećeni.
Jedna od najvećih žrtava situacije
bila je rijeka Fez, koja presjeca medinu kroz njenu sredinu
i stoljećima je smatrana
kao duša grada.
Zapravo, možete svjedočiti prisutnosti
ekstenzivne riječne mreže
kroz čitav grad,
na mjestima kao što su javne i privatne fontane.
Na žalost, zbog zagađenosti rijeke,
malo po malo prekrivena je
betonskim pločama od 1952.
Ovaj proces brisanja pratilo je
uništavanje mnogih kuća
uz obale rijeke
kako bi strojevi
mogli ući u usku pješačku mrežu medine.
Te urbane praznine ubrzo su postale ilegalna parkirališta
ili smetlišta.
Zapravo, stanje rijeke
prije nego uđe u medinu je prilično zdravo.
Zagađenje uzima svoj danak,
većinom zbog netretirane kanalizacije
i bacanja kemikalija iz obrta kao što su bojanje.
U jednom trenutku nisam mogla podnijeti
oskvrnjivanje rijeke,
tako važnog dijela moga grada,
i odlučila sam nešto poduzeti,
osobito nakon što sam čula da je grad
dobio poticaj da preusmjeri kanalizacijske vode
i tretira ih.
Sa čistom vodom, iznenada
je oktrivanje rijeke postalo moguće,
i uz sreću i puno guranja,
moj partner Takako Tajima i ja
zaduženi smo od grada da radimo s timom inženjera
na otkrivanju rijeke.
No ipak, bili smo podmukli,
i predložili smo više:
pretvoriti obale rijeke u šetnice,
i onda povezati te šetnice
sa tkivom grada,
i da se pretvore urbane praznine
uz riječnu obalu u javne prostore
kojih nedostaje u Fez Medini.
Sada ću vam kratko pokazati
dva ova javna prostora.
Prvi je trg Rcif,
koji je točno iznad rijeke,
što možete vidjeti po ovim iscrtanim linijama.
Ovaj trg je bio kaotični centar prijevoza
koji je kompromitirao urbani integritet
medine, koja ima najveću
pješačku mrežu na svijetu.
I odmah iza povijesnog mosta koji možete vidjeti ovdje,
odmah uz trg,
možete vidjeti da je rijeka izgledala
kao rijeka smeća.
Umjesto toga, predložili smo da napravimo
da čitav trg bude pješački,
da ga prekrijemo nadstrešnicama od reciklirane kože,
i povežemo ga sa obalama rijeke.
Drugo mjesto intervencije
je također urbana praznina uz obale rijeke,
i to je bilo ilegalno parkiralište,
i predložili smo da ga pretvorimo
u prvo dječje igralište u medini.
Igralište je napravljeno od recikliranih guma
i također je upareno sa konstruiranom močvarom
koja ne samo da čisti vodu iz rijeke
ali također ju zadržava kod poplava.
Kako je projekt napredovao i primao različite nagrade za dizajn,
novi dioničari su intervenirali
i promijenili ciljeve i dizajn projekta.
Jedini način za nas da proguramo
glavne ciljeve projekta naprijed
bio je da učinimo nešto neobično
što arhitekti ne čine.
Bilo je vrijeme da uzmemo naš dizajnerski ego
i naš smisao za autorstvo
i da ga stavimo po strani
i fokusiramo se da budemo aktivisti
i pokušamo povezati
sve planove dioničara
i fokusiramo se na osnovne ciljeve projekta:
to je, otkriti rijeku, tretirati vodu,
i dati javne prostore za sve.
Bili smo zapravo vrlo sretni,
i puno tih ciljeva se dogodilo
ili je u procesu da se dogodi.
Kao što vidite ovdje na trgu Rcif.
Ovako je izgledalo prije šest godina.
Ovako izgleda danas.
Još se gradi,
ali se zapravo koristi
od strane lokalne populacije.
I napokon, ovako će trg Rcif izgledati
kada se projekt dovrši.
Ovo je rijeka, prekrivena, korištena kao smetlište.
Nakon puno godina posla,
rijeka sa čistom vodom, otkrivena.
I napokon, možete ovdje vidjeti rijeku
kada se projekt završi.
Zasigurno će Rehabilitacija rijeke Fez
proći izmjene i prilagodbe
sociopolitčkom krajobrazu grada,
ali snažno vjerujemo da ponovnim promišljanjem
uloge i zadaće arhitekta
smo uspjeli pokrenuti osnovnu ideju projekta;
a to je transformirati rijeku iz kanalizacije
u javni prostor za sve,
i tako biti siguran da je Fez
živi grad za svoje stanovnike
umjesto mumificiranog nasljeđa.
Hvala vam puno.
(Pljesak)